NARIADENIE KOMISIE (ES) č. 1406/2004
z 2. augusta 2004,
ktorým sa stanovuje výmenný kurz platný pre určité priame pomoci, ktorých určujúca skutočnosť je 1. júl 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2799/98 z 15. decembra 1998 ustanovujúce agromonetárny režim eura (1),
so zreteľom na nariadenie Komisie (ES) č. 2808/98 z 22. decembra 1998 o pravidlách implementácie agromonetárneho režimu eura v sektore poľnohospodárstva (2), a najmä na druhú vetu odseku 3 článku 4,
keďže:
(1)
V súlade s článkom 4 odsek 1 nariadenia (ES) č. 2808/98 určujúca skutočnosť výmenného kurzu platného pre pomoci na hektár je začiatok hospodárskeho roku, na ktorý je pomoc poskytnutá. Určujúca skutočnosť výmenného kurzu 1. júl 2004 platí pre plošné platby určené na poľnohospodárske plodiny uvedené v nariadení Rady (ES) č. 1251/1999 zo 17. mája 1999, ktorým sa ustanovuje podporný systém pre pestovateľov určitých poľnohospodárskych plodín (3), pre pomoc určenú pre strukoviny, uvedenú v nariadení Rady (ES) č. 1577/96 z 30. júla 1996 o osobitnom opatrení v prospech výroby určitých strukovín (4), ako aj pre osobitný kvalitatívny príspevok určený pre tvrdú pšenicu, príspevok pre bielkovinové plodiny a príspevok pre mliečne výrobky, ktoré sú uvedené v príslušných kapitolách 1, 2 a 7 hlavy IV nariadenia Rady (ES) č. 1782/2003 z 29. septembra 2003, ktorým sa ustanovujú spoločné pravidlá pre priame podporné systémy v rámci spoločnej poľnohospodárskej politiky a ktorým sa ustanovujú určité podporné systémy v prospech poľnohospodárov (5).
(2)
V súlade s článkom 4 odsek 3 nariadenia (ES) č. 2808/98 výmenný kurz platný pre pomoc na hektár sa rovná priemeru výmenných kurzov platných počas mesiaca predchádzajúceho dátum určujúcej skutočnosti, vypočítanému pro rata temporis.
(3)
Článok 1 nariadenia Komisie (EHS) č. 1793/93 z 30. júna 1993 o určujúcej skutočnosti poľnohospodárskych prepočítavacích kurzov platnej pre sektor chmeľu (6), stanovuje, že výmenný kurz platný pre pomoc určenú pre chmeľ, uvedenú v článku 12 nariadenia Rady (EHS) č. 1696/71 z 26. júla 1971 o spoločnej organizácii trhu v sektore chmeľu (7), sa rovná priemeru výmenných kurzov platných počas mesiaca predchádzajúceho 1. júl roka zberu, vypočítanému pro rata temporis.
(4)
Je preto vhodné stanoviť výmenné kurzy platné pre danú pomoc podľa pro rata temporis priemeru výmenných kurzov platných v priebehu mesiaca júna 2004,
PRIJALA TOTO NARIADENIE:
Článok 1
Výmenné kurzy uvedené v prílohe sú platné pre nasledovné sumy, ktorých určujúca skutočnosť je 1. júl 2004:
a)
plošné platby pre poľnohospodárske plodiny uvedené v nariadení (ES) č. 1251/1999;
b)
pomoc určená pre strukoviny uvedená v nariadení (ES) č. 1577/96;
c)
osobitný kvalitatívny príspevok určený pre tvrdú pšenicu, uvedený v kapitole 1 hlavy IV nariadenia (ES) č. 1782/2003;
d)
príspevok určený pre bielkovinové plodiny uvedený v 2. kapitole hlavy IV nariadenia (ES) č. 1782/2003;
e)
príspevok určený pre mliečne produkty a dodatkové platby uvedené v 7. kapitole hlavy IV nariadenia (ES) č. 1782/2003;
f)
pomoc určená pre chmeľ uvedená v článku 12 nariadenia (EHS) č. 1696/71.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 2. augusta 2004